Sjøwall mistet faren, fotograf Gunnar Theodor Sjøwall, i ung alder. Han vokste deretter opp med onkelen Per Høst, og sammen med onkelen deltok Gunnar Høst Sjøwall på flere ekspedisjoner rundt i verden. Han fikk publisert fotografier i i ung alder, og i 1968 gikk han inn i familiefirmaet Sjøwall på heltid. Her arbeidet Sjøwall som fotograf frem til sin død i 2013. Gunnar Høst Sjøwall fotograferte i samme sjanger som faren, og arbeidet med portrettfotografier av blant annet kongelige, næringslivsledere og norsk kulturelite.